《寄畅园》
清代·荣汝楫

闲游杖策叩云扃，唯爱名园车屡停。半竹半松半乔木，一邱一壑一孤亭。

庭中曲沼自涵碧，墙外好山相向青。太息沧桑经浩劫，残碑蚀雨半飘零。

作者简介：荣汝楫(1833--1894)。字作舟，号拙庵，清无锡人。汉璋长子。幼从王柏亭学。工制艺词章。咸丰三年(1853)邑庠生，十一年拔贡。朝考得教职，待选于家。教授里中，族中子弟及百里外。